

РЕПУБЛИКА СРПСКА
KAЗНЕНО ПОПРАВНИ ЗАВОД ФОЧА
Студентска бр. 2, Фоча, тел: 058/210-892, факс: 058/210-154, E-mail: kpzfoca@mpr.vladars.net
Број: 01-           /26
Датум,20.10.2026. године



На основу члана 18.став (2) Закона о извршењу кривичних и прекршајних санкција Републике Српске („Службени гласник Републике Српске“ број 63/18, 55/23 и 29/26),у складу са Правилима лицитације број 01-1282/26 од 16.10.2026. године, директор Казнено-поправног завода Фоча  р а с п и с у ј е 


ЈАВНИ ОГЛАС
о продаји секундарних сировина  и путничког теретног моторног возила
путем јавног надметања-лицитације


1. Предмет лицитације је:
- Продаја секундарних сировина и путничког теретног моторног возила, како слиједи:

а)Секундарне сировине
-Жељезо, укупне количине око 4.000,00 килограма и
-Отпадни лим, укупне количине око 8.000,00 килограма.
      
б)Путничко теретно моторно возило
-Застава „Ривал“, 2005. годиште, Еуро 3 дизел, регистарских ознака 253-Ј-559 по цијени од 2.000,00 КМ

1. Почетна вриједност секундарних сировина  из тачке 1. Јавног огласа износи:

а) Жељезо   -  4.000,00 килограма x 0,30 КМ 
б) Отпадни лим -  8.000,00 килограма x 0,25 КМ

Почетна вриједност путничког теретног моторног возила из тачке 1. Јавног огласа износи:
2.000 КМ.

У наведену цијену урачунат је ПДВ.

2. Право учешћа у процедури лицитације  имају лица која испуњавају услове и то: 
а) пунољетна физичка лица, 
б) правна лица.

3. Понуђачи за које се утврди да нису по ранијем закљученим уговорима испунили обавезе према Заводу, немају права учешћа, односно исти ће бити искључени из поступка лицитације.

4. Право учешћа у поступку лицитације немају чланови Комисије и чланови њихове уже породице.

 6.     Уколико је учесник  на огласу физичко лице обавезан је у писаној понуди навести и доставити следеће податке:
             а)  Име и презиме, адреса, ЈМБ, контакт телефон, копија личне карте и износ понуђене цијене коју нуди у КМ (исказано у бројевима и словима) са јасном назнаком на шта се  понуђена цијена односи, као и  доказ о уплати депозита у вриједности од 10 % од почетне цијене премета на коју се понуда односи.

            б) Уколико је учесник правно лице по огласу, обавезан је у писаној понуди навести и доставити следеће:Назив учесника - пореског обвезника, адреса, ЈИБ број, контакт особа, број телефона, е – маил адресу и понуђене цијене коју нуди у КМ (исказано у бројевима и словима) са јасном назнаком на шта се  понуђена цијена односи, као и  доказ о уплати депозита у вриједности од 10 % од почетне цијене премета на коју се понуда односи, те је дужан приложити рјешење о упису у судски регистар или (Актуелни) извод из судског регистра, односно извод из регистра предузетника издато од стране надлежног органа.

Наведени документи морају бити оригинал издати најкасније у последњих 6 мјесеци или њихове копије овјерене од стране овлаштеног органа (Орган управе-Општина, суд или нотар).			

       в) Депозит се уплаћује на благајни Завода.
		
7. Продаја жељеза лима и возила из тачке 1. овог огласа ће се извршити путем прикупљања писмених понуда-лицитацију а уговор о купопродаји ће се закључити са најуспјешнијим понуђачем. Најуспјешнијим понуђачем сматра се учесник који уз испуњење, односно прихватање услова из Јавног огласа, понуди највећу цијену. 

8. Побједник лицитације дужан је закључити уговор о купопродаји  у року од 8 (осам) дана од дана пријема обавјештења о избору.

9. Уколико побједник лицитације одустане од закључења уговора у наведеном року, уговор ће се закључити са следећим науспјешнијим понуђачем.

10. Ако побједник лицитације одустане од закључивања уговора, уплаћени депозит се не враћа.

11. Предмети лицитације се продају у затеченом стању, без могућности накнадних приговора и жалби.

12. Примопредаја жељеза и лима, те примопредаја кључева за возило, извршиће лице које овласти директор са побједником лицитације, одмах по закључењу уговора.

13. Лицитација ће бити пуноважна и у случају да понуду достави само један понуђач.


14. Депозит од 10 % биће враћен свим учесницима лицитације у року од 3 (три) дана након завршетка лицитације, путем благајне завода, док ће побједнику лицитације бити враћен 8 (осам) дана након закључења уговора или ће исти бити укључен у купопродајну цијену.


15.Поступак одржавања јавног надметања:
а) Непосредно прије почетка одржавања лицитације, Комисија ће извршити регистрацију кандидата што подразумијева провјеру идентитета понуђача или пуномоћника на основу идентификационог документа - личне карте или овјерене пуномоћи за заступање (по потреби).

б) Након извршене регистрације, предсједник Комисије саопштава текст јавног огласа и позива чланове Комисије да приступе отварању и анализи понуда.

в)  Након утврђивања ваљаности понуда, Комисија искључује из поступка неприхватљиве понуде.

г)  Након што Комисија утврди ваљаност понуда, започиње поступак јавног надметања – лицитације.
 
д) Поступком руководи предсједник Комисије те обавјештава све присутне понуђаче који испуњавају услове предвиђење јавним огласом да се праг подизања понуђене цијене која се односи на жељезо  и лим може повећавати за 0,05 КМ по килограму, док за возило 100,00 КМ и то у сваком новом „кругу“ лицитације,  методом „подизање руке “кандидата, а чији је редослјед одређен смјером кретања казаљке на сату. 

ђ) Након завршетка лицитације, Комисија проглашава најуспјешнијег понуђача.

16. Уколико по завршетку лицитације Комисија утврди да два или више кандидата имају идентичну понуђену цијену предмет лицитације (жељезо, лим или возило),  побједником ће се прогласити онај понуђач чија понуда је према датуму и времену пријема понуде запримљена раније на протокол Завода. 

17.Ако се на јавни оглас одазове само један понуђач, те достави прихватљиву понуду, Комисија га проглашава побједником лицитације.


18. Достављање понуда:
а) Понуда са доказом о уплаћеном депозиту, пратећом документацијом и осталим подацима према садржају јавног огласа, подноси се у затвореној коверти са назнаком:
“НЕ ОТВАРАЈ“ – „Пријава на оглас за куповину путем лицитације“, „Комисији за провођење поступка лицитације“, те јасном назнаком на шта се понуда односи. Понуде доставити на адресу Казнено-поправни завод, Ул. Студентска бр.2, 73300 Фоча.

б)  Понуда се доставља лично на писарницу/протокол Завода, или путем поште.

в) Радник писарнице уписује датум и вријеме пријема понуде на потврди о пријему понуда.

19. Понуде запримљене након истека рока за доставу понуда биће враћене понуђачу неотворене. 
20. Понуде које не испуњавају услове прописане Јавним огласом Комисија ће одбацити као неприхватљиве. 

21. Јавном надметању  могу присуствовати физичка лица и правна лица или њихови пуномоћници који су овлаштени за заступање у поступку предмета лицитације.

22. Јавно отварање понуда, на којем могу да присуствују сви понуђачи који испуњавају услове огласе, одржаће се  на дан заказане лицитације о чему ће учесници  бити благовремено обавјештени. 

23. Рок за подношење пријаве на Јавни оглас је 15 (петнаест) дана од дана објављивања на сајту Завода и огласној табли Завода.

       24. Секундарне сировине и возило који су предмет лицитације, могу се погледати сваким радним даном у  времену од 10,30-12,00 часова, на основу претходне најаве на број телефона: 058/210-060 (локал 158), контакт особа  Матеја Вуковић-Станковић.




										       Д И Р Е К Т О Р
									 	          Бојан Костић	

